1. **O le amataga o le feteena’iga:** 
   * O le mea moni, i Etena, sa i ai se fouvalega e faasaga atu i le Atua ao lei faia le tagata (Kenese 3:1). Na ta’ua e Iesu lenei tagata o loo lulūina le lē talitonu i le va o le Atua ma mea na Ia foafoaina “o se fili,” lea o loo Ia faailoa mai o le tiapolo (Mataio 13:39). Pe na faia ea e le Atua le tiapolo, o lona uiga, na faia ea e le Atua se tagata leaga?
   * O loo ta’u mai i le Tusi Paia i a’i tatou o le tiapolo o ia lava o le agelu ua ta’ua o Lusifelo (Isaia 14:12). O lenei agelu sa faia i le atoatoa ma le matagofie (Esekielu 28:12). Sa faaeaina o ia i se tulaga maualuga o se agelu e mafai ona faamoemoeina e avea o se: kerupi e fai ma faamalumaluga (Esekielu 28:13-14).
   * Pe afai e atoatoa Lusifelo, e faapefea ona avea o ia ma tiapolo? Na faapefea ona amata lenei feteena’iga i le va o le Atua ma ia? Na tuuina atu e le Atua ia te ia e faapei o isi mea uma na ia foafoaina, o le sa’olotoga e filifili ai, e le faamatalaina, na filifili lava Lusifelo fouvale ma faamaualugaina e faoa le nofoalii o le Atua (Esekielu 28:15; Isaia 14:13-14).
2. **O le fouvale i le Lagi:** 
   * O lona manao ia faoa le nofoalii i le Lagi, na faatupuina ai e Lusifelo le masalosaloga i agelu e uiga i le faamasinoga tonu o le malo faale-lagi. E le’i sa’oloto uma ea i latou? Aisea e gaua’i atu ai i tulafono ogaoga ma, atonu e amioletonu poo le lē mautonu foi.
   * Na teena uma e Lusifelo valaau alofa a le Atua ina ia suia ona ala.
   * Na avea lea fouvalega ma se feteena’iga faalaua’itele, o se taua e ao ona faia ai e le agelu lava ia lana filifiliga. O le tasi vae tolu o agelu sa mulimuli atu ia Satani, a’o i latou uma sa tutumau ma le faamaoni i le Atua (Faaaliga 12:4a).
   * O loo faaauauina pea lea taua i ona aso nei. O loo galue pea Satani. O loo ia taumafai e toso atu tagata uma ia fouvale faasaga i le Atua. E na o le lua lava itu. Oi latou o loo manana’o e usiusitai atu i Tulafono a le Atua, poo i latou foi o e tetee i ai. O loo ia te’i tatou lava le filifiliga (Teuteuronome 30:11, 16, 19; Iosua 24:15).
3. **O le fouvale i le Lalolagi**
   * Na foafoaina e le Atua i tatou i se siosiomaga atoatoa e leai se agasala, e faapei lava o agelu (Kenese 1:31).
   * Na foafoaina foi i tatou e le Atua i le mana e filifili sa’oloto ai. Ma na Ia tuuina atu ia Atamu se faatonuga faigofie lava: “A’o le laau e iloa ai le lelei ma le leaga, ‘aua e te ‘ai ai;” (Kenese 2:17).
   * O le atamai faa’ole’ole o Satani na faatupuina ai le masalosalo o Atamu ma Eva ma le usiusitai ai i le Atua (Kenese 3:6, 9-13, 19). Ua tatalaina nei e Atamu le faitoto’a mo le agasala e ulu atu ai, ma o lea ua oo mai ai le oti i tagata uma (Roma 5:12). Po ua tatou totogiina uma ea le agasala a Atamu?
   * E totogiina e le tagata ia lava lana agasala: “Aua ua agasala tagata uma lava, ma ua le oo i le viiga mai le Atua” (Roma 3:23).
4. **O le toe faatinoga o le alofa:** 
   * E oo lava i le taimi a’o lei fofogaina mai le taunuuga o le lē usiusitai, sa faailoa atu lava e le Atua ia Atamu ma Eva o loo i ai se fuafuaga mo lo la’ua togiola (Kenese 3:15).
   * O le loto fuatia ifo lava o le tagata ia na mafua ai ona vavaeeseina mai Le na Foafoa. Ae sa mamao lava le Atua mai le tuulafoa’ina o Lana fanau le loto faafetai, ina ua Ia faaalia Lona uiga moni e ala i le alofa atu ia te’i latou e lē talitonu (Ioane 3:16).
   * E le tatau ona avea le oti o se taunuuga e faavavau mo le tagata agasala. Na faaalia e Iesu Lona lava alofa e ala i le totogiina o le tau o le agasala i Lona lava soifua (Roma 5:8).
   * E matuā leai lava se mea o i a’i tatou pe faia foi e agavaa ai i tatou i le alofa o le Atua. Peita’i, o tulutulu uma o le toto na faamaligiina e Iesu i Kalevario, o loo ta’u mai e le Atua: “OU TE ALOFA IA TE OE.”
5. **O feteena’iga i ona aso nei:**
   * I ona aso nei, o loo fautua Iesu mo i tatou i le Malumalu Faale-lagi (Eperu 9:24; 7:25).
   * Ona o Lona toto na faamaligiina i luga o le satauro, na tuuina atu ai e Iesu i tatou i luma o le Tamā – ma luma o tagata uma o le Atulaulau – o ni tagata amiotonu, tagata atoatoa, ma e agavaa i le nofoia o se nofoaga i le Lagi.
   * O lenei, ua valaaulia ai i tatou ia faalatalata atu i le Atua ma le mautinoaga e ala ia Iesu (Eperu 4:15-16).
   * E finagalo Iesu ina ia tatou faalagolago atu ia te Ia mo ni manaoga uma i o tatou olaga (Ioane 14:13-14). O le mea o loo i ai le fefe, Na te aumaia le filemu; o le mea o loo i ai le ta’usalaina, Na te aumaia le faamagaloga; o le mea o loo i ai le vaivai, Na te aumaia le malosi.
   * O le faanaunauga silisili o Iesu ia mau faatasi ma i tatou e faavavau (Ioane 17:24). E le o so tatou faanaunauga silisili ea foi lea?